Republika Slovenija OBČINA ZAGORJE OB SAVI Cesta 9. avgusta 5 1410 Zagorje ob Savi	tel.: 03 56 55 700 fax: 03 56 64 011 www.zagorje.si obcina.zagorje@zagorje.si

ŽUPAN

Številka: 007-2/2010

Datum: 30.11.2010

OBČINSKEMU SVETU

OBČINE ZAGORJE OB SAVI

ZADEVA: Poraba sredstev proračunske rezerve za odpravo posledic poplav v Občini

Zagorje ob Savi v mesecu septembru 2010

NAMEN: Obravnava in sprejem

PRAVNA PODLAGA: 49. člen Zakona o javnih financah (Uradni list RS, št. 79/99, 124/00, 79/01, 30/02, 56/02, 110/02, 127/06,14/07, 109/08, 49/09 in 38/10) in 9. člen Odloka o Proračunu Občine Zagorje ob Savi za leto 2010 (Uradni list RS, št. 110/09, 26/10)

PREDLAGATELJ: Matjaž Švagan, župan

GRADIVO PRIPRAVILA: Jelena Mlakar, vodja oddelka za javne finance

OBRAZLOŽITEV:

V skladu z 49. členom Zakona o javnih financah občina v proračunu zagotavlja sredstva proračunske rezerve in sicer v višini, ki je določena s proračunom oziroma največ do višine 1,5% prejemkov proračuna. Občina lahko sredstva proračunske rezerve uporablja za financiranje izdatkov za odpravo posledic naravnih nesreč (plaz, poplava, potres, visok sneg, močan veter, toča, žled, pozeba in druge nesreče, ki jih povzročijo naravne sile).

Po stanju 31.12.2009 je občini ostalo neporabljenih 85.200 EUR sredstev iz naslova proračunske rezerve. V skladu z 9. členom Odloka o proračunu Občine Zagorje ob Savi za leto 2010 oziroma 1. Rebalansom proračuna 2010 bo občina v letu 2010 oblikovala proračunsko rezervo v višini 104.000 EUR. To pomeni, da bo imela občina v letu 2010 na razpolago 189.200 EUR tovrstnih sredstev. O porabi tovrstnih sredstev do višine 20.000 EUR odloča župan in o tem s pisnimi poročili obvešča občinski svet. V primerih uporabe sredstev proračunske rezerve, ki presegajo navedeni znesek, odloča na predlog župana občinski svet.

Občino Zagorje ob Savi so v mesecu septembru letošnjega leta zajele poplave katastrofalnih razsežnosti. Številni plazovi in poplave so zahtevali intervencije in akcije za normaliziranje in saniranje razmer.

Glede na zgoraj navedeno predlagamo, da se neporabljena sredstva proračunske rezerve v višini 84.510,49 EUR porabijo za zagotavljanje odprave posledic škode nastale pri poplavah na območju občine Zagorje ob Savi.

Sredstva proračunske rezerve v višini 84.510,49 EUR se razporedijo za sanacijo in odpravo posledic poplav na podlagi sklepa župana.

Poročilo o realizaciji oziroma porabi sredstev proračunske rezerve v letu 2010 bo sestavni del Zaključnega računa proračuna za leto 2010.

ŽUPAN

OBČINE ZAGORJE OB SAVI

Matjaž Švagan

Republika Slovenija OBČINA ZAGORJE OB SAVI Cesta 9. avgusta 5 1410 Zagorje ob Savi	tel.: 03 56 55 700 fax: 03 56 64 011 www.zagorje.si obcina.zagorje@zagorje.si

OBČINSKI SVET

Številka: 007-2/2010

Datum: 20.12.2010

Na podlagi 49. člena Zakona o javnih financah (Uradni list RS, št. 79/99, 124/00, 79/01, 30/02, 56/02, 110/02, 127/06,14/07, 109/08, 49/09 in 38/10) in 9. člena Odloka o Proračunu Občine Zagorje ob Savi za leto 2010 (Uradni list RS, št. 110/09, 26/10) je Občinski svet Občine Zagorje ob Savi na svoji . seji dne sprejel naslednji

S K L E P

O PORABI SREDSTEV PRORAČUNSKE REZERVE

ZA ODPRAVO POSLEDIC POPLAV V OBČINI ZAGORJE OB SAVI V MESECU SEPTEMBRU 2010

1.

Občinski svet Občine Zagorje ob Savi soglaša, da se v letu 2010 84.510,49 EUR sredstev proračunske rezerve porabi za sanacijo in odpravo posledic škode nastale pri poplavah v mesecu septembru 2010 na območju Občine Zagorje ob Savi.

2.

Sredstva proračunske rezerve v višini 84.510,49 EUR se razporedijo za sanacijo in odpravo posledic poplav na podlagi sklepa župana.

3.

Župan poroča o realizaciji oziroma porabi sredstev proračunske rezerve, in sicer v poročilu, ki bo sestavni del Zaključnega računa proračuna Občine Zagorje ob Savi za leto 2010.

4.

Ta sklep velja takoj in se uporablja od 20.09.2010 dalje.

ŽUPAN

OBČINE ZAGORJE OB SAVI

Matjaž Švagan

Vročiti:

- Oddelek za javne finance

- Občinski svet